Bájos: oroszlánbébit szoptatott a gondos kutyamama
Némi hezitálás után a kutyamama és a kölykök is elfogadták a kis jövevényt.
Ezt a bájos oroszlánbabát elutasította az anyja egy Srí Lanka-i állatkertben. Legnagyobb szerencséjére a gondozói találtak egy kutyát, aminek éppen akkor lettek kölykei.

Az egymásra találás persze nem ment simán, eleinte a kutya sem fogadta el az idegen kölyköt, de öt-hat óra múlva a helyzet megváltozott – és a kutyamama elkezdett gondoskodni az oroszlánról.

A kisoroszlán ezután épp olyan lelkesen szopizott és játszott a többi kutyakölyökkel, mintha egy alomból valók lennének. Sőt, a gazdája szerint a kutya még jobban is szerette, mint a saját kölykeit.

Az oroszlánkölyök három hétig maradt a kutyákkal, aztán elszállították előbb egy állatkertbe, majd később egy vadmenhelyre.

Az eset még 2014-ben történt, az esetről most készített videót a BBC.
állatok oroszlánkölyök kutya